Oppi C | LekkeSlaap
Oppi C: Hooffoto's
Adres: Sandkopsingel 18, Gouritzmond, 6696, Wes-Kaap
Oppi C is ’n ruim selfsorghouthuis in Gouritzmond wat slaapplek aan 6 gaste bied.
Die huis is omring deur fynbos en het 3 slaapkamers en 2 vol badkamers. Twee van die kamers het elk ’n dubbelbed en die derde kamer het 2 enkelbeddens. Die badkamers beskik oor baddens en storte.
Die huis het 'n ruim sit- en eetarea met 'n groot binnebraai waar gaste lekker kan kuier ongeag die weer. Die oopplan-kombuis is met ’n stoof, oond, mikrogolfoond, yskas-vrieskas en skottelgoedwasser toegerus. Die leefarea lei na 'n groot houtdek met 'n onbelemmerde see-uitsig. 'n Draagbare braai is beskikbaar.
Daar is parkeerplek in 'n motorhuis vir 2 voertuie en buite oopparkeerplek vir 4 voertuie. Daar is 'n wasmasjien op die perseel.
Let asb. op dat die eenheid nie ’n TV het nie. Gaste moet asb. hulle eie swemhanddoeke saambring. Ongelukkig word troeteldiere nie toegelaat nie en rook is verbode in die huis.
Oppi C is stapafstand na die strand en 1 km van die getypoel af vir gesinne met klein kindertjies. Die dorp het 2 supermarkte, 'n restaurant, koffiewinkel en doen dinge in die area sluit fietsry, voetslaan, stap, dolfyn-, walvis- en voëlkyk in, asook visvang.
4.6 uit 5van 2 resensies vir Oppi C
Sandkopsingel 18, Gouritzmond, 6696, Wes-Kaap
Gaste dink Oppi C het ’n baie goeie ligging
https://travelground.imgix.net/AAEAAQAAAAAAAAAAAAAAgig5OUumOk2bhGGqOjEnaRBYV6BxZrhvIM5V9hxPLFpcm25Yj7?w=1440&h=960&fit=crop&auto=format Vanaf R760 per nag (vir 2 persone) 2 5 1 5 18 Sandkopsingel Gouritzmond 6696 Wes-Kaap 086 999 0018 12:00-19:00 15:00 -34.346787 21.879838